text:
Batho ba letso la Setswana
Template:Infobox Ethnic group Batho ba letso la Setswana (Batswana, mo bongweng Motswana) ke batho ba ba tlholegang mo brwa jwa Aferika. Puo ya Setswana e buiwa ke batho ba letso la setlhopha sa Bantu ba ba tswang kwa dipuong tsa kwa Niger–Congo . Batho ba letso la Setswana ba aga bontlha jwa selekanyo sa masome a boferabobedi jwa palo ya batho ba Botswana.
Mo dinakong tsa bogologolo, pitso e e neng e tumile ya Batswana e ne e le Bechuana. Europa ba ne ba bitsa raya Tswana e le Bechuanaland. Mo dipuong tsa Setswana, ka go rialo, Botswana ke leina le le rayang lefatshe la Batswana.
Contents
Merafe le babusi ka go farologanya[baakanya | edit source]
Botswana[baakanya | edit source]
Botswana wa gompieno (yo o neng a bidiwa British protectorate of Bechuanaland) o bileditswe mo bathong ba Batswana. Merafe yotlhe e e 'tumileng' mo nageng eo e bua puo ya Setswana. Merafe yotlhe e, e busiwa ke dikgosi. Yo motona ke Kgosikgolo , yo o busang Ntlo ya Dikgosi. Ka jalo bana ba kgosi go ya ka dintlo, tsa yone ke dikgosi, go tswa go yo mogolo go ya go yo mmotlana. Ba ka latelelana ka go busa. Mo dinakong tsa bogologolo ba ne ba abelwa mafelo kgotsa motse go busa ele dikgosi tsa motse yo o rileng. Ba na le Kgotlakgolo e mo go yone go busang Kgosikgolo mmogo le morwa yo motona. Babusi botlhe ba ba tswang mo lelapeng le le lengwe ba a sikarana fa a ba bangwe ba kgaogana go tsweng mo lelapeng kgotsa losikeng loo.
Merafe e e tumileng ya Batswana ke:
- Bakgatla
- Bakwena
- Balete
- Bangwato
- BaNgwaketse
- Barolong
- Batawana
- Batlokwa
- Bahurutshe
- Bakubung
- Batshweneng
Modimo o o nko e e metsi[baakanya | edit source]
Modimo o o nko e metsi Gantsi ga re lemoge fa tikologo ya rona e ama puo ya rona. Mo Setswaneng go na le dilo tse dintsi tse di amang ka fa re buang ka teng. Dingwe tsa tsone ga re di tseye tsiya, ga re tseye fa di ka nna le seabe sepe se se utlwalang mo go ameng ka fa re dirisang puo ka teng. Mme selo se se fitlhelwa mo puong nngwe le nngwe. Tsaya sekai, morafe wa MaEskimo (bangwe ba ka nna ba tsaya fa ke kgetholola, ba batla gore ke bitse morafe o ke re BaEskimo – ba tlaa nkinela diatla metsing.) go dumelwa fa o na le mafoko a mantsi a a rayang kapoko ka kapoko ke karolo e kgolo ya matshelo a bone. Fela kapoko e le karolo e kgolo ya matshelo a bone, rona jaaka Batswana kgomo ke yone pinagare ya itsholelo ya malwapa ka bontsi. Batswana ka ngwao re ba rua kgomo. E re ntswa dinamanyane di foforwa ke leuba, kgotsa bontsi bo hularela temo, kgomo e santse e le sesupo sa itsholelo e bile monna yo kgomo tsa gagwe di thibang marang a letsatsi o tlotlega setšhabeng. Kgomo e humisitse puo ya rona thata. Re ka akanya ka mafoko a mantsi a a amanang le kgomo. Ga re kitla re kgona go a nankola otlhe mme re tlaa kgotlha fela ka lotlhokwa.
Le rona fela jaaka MaEsekimo re na le kgumo e e boitshegang ya mafoko a a rayang kgomo. A re simolole fela ka gore ngwana wa kgomo o bidiwa namane, mme re bo re tswelela ka go tlhalosa dinamane. Mohungwana ke namane e e fitlhetsweng mo kgomong mmaayo a sena go swa. Lebotlana ke namane e e leng gone e tsalwang. Lesolemotlhabana ke lebotlana le le godileng. Lesole ke namane e e tiileng e e godileng. Moalolelo ke namane e e tlogedisitsweng go anya mmaayo. Kgomo e tonanyana e e sa fagolwang re e bitsa re re poo. Sempoo ke poo e e sa fagolegang sentle. Tshikela ke poo e e fagtsweng e godile. Mo kgomong tse di namagadi re a tle re re, letsetse ke kgomo e fetsa go tsala. Lephusa lone ke kgomo e dusitse e palangwe ke poo. Kgomo e e gangwang yone re e bitsa leradu. Fa e sa ntshe maši a mantsi re e bitsa re re motete. Fusa ke kgomo, e sena go koba namane gore e sa tlhole e anya – ra re e husitse. Mageri ke mašwi a e leng gone a remang a re a bitsang themisani. Moreba one ke kgomo e e sa tsaleng.
Khumo ya mafoko mo setswaneng[baakanya | edit source]
Ke lekile go supa fa Setswana se humile mafoko a a rayang kgomo ka kgomo e le karolo e e botlhokwa ya matshelo a Batswana. Mafoko le diane di di ntsi tse di buang ka kgomo. Go na le ditumelo tsa Setswana tse di amanang le kgomo. Go dumelwa gore fa kgomo e jele lesapo la motho madi a yone a tlhakana le maši. Gape Batswana ba dumela fa dirwe dingwe tsa kgomo di sa siamela batho bangwe. Go na le dirwe dingwe tsa kgomo tse di jewang ke bomme, dingwe e nne tsa borra fa bagodi ba na le tsa bone. Dinama tse di tshwanang le bo telele, diphilo, mokoto le dinama tse dingwe ga di jewe ke mongwe le mongwe. Ka jalo kgomo ke karolo ya tumelo ya Setswana, ke sone se bangwe ba e bitsang modimo o o nko e metsi, le fa nna ke ebisa sešabo fela. Dikai re ka tsaya tse dintsi go supa fa re le baruakgomo, ka jalo a re kgwe mowa di ise di timela batho ba ga matshaba le kgomo matlogela temo e le seholela
Aforika Borwa[baakanya | edit source]
Bontsi jwa Batswana ba nna kwa Aforika Borwa. Ke bangwe ba batho ba letso la mmala wa sebilo, mme gape Puo ya Setswana ke nngwe ya dipuo di le somelebongwe tsa semmuso tsa naga ya Aforika Borwa. Pele ga ngwaga wa 1994, Batswana ba kwa Aforika Borwa e ne e le baagi ba Bophuthatswana e leng bontlha bongwe jwa karolo ya dinaga tsa Bantustan. Ba kgaogantswe jalo ka nako ya dintwa tsa kwa Aforika Borwa tsa tlhaolele.
Mo bogosing jwa Setswana go tla Kgosi (go bo go tla yo motona ebong Kgosikgolo):
- Bafokeng (Lefelo la Rustenburg)
- Bafokeng
- Bafokeng Ba Ga Motlatla
- Batlhaping (Batshwara ditlhapi ba kwa lefelong la Taung), ba kgaogane pele ga ngwaga wa 1800, Batlhaping ke setlhopa kgotsa karolo ya barolong go tswa go Lowe, ke babina tholo ka tsalo eseng tlhapi (Ba ana tlhapi), bane ba bidiwa Batlhaping fela morago ga go sala fa nokeng ba tshwara ditlhapi, le mororo ele Barolong. Botlhe ba tshwanela ke go tsaya tholo jaaka phologolo ya bonne ka go tshwana.
- Batlhaping Bagaphuduhudu
- Batlhaping Bagaphuduhutswane
- Batlhaping Ba Ga Maidi
- Batlhaping Ba Ga Mothibi
- Batlhaping Ba Ga Bantsijang
- Batlôkwa
- Batlôkwa Ba Ga Sedumedi
- Batlokwa Ba Bogatsu
- Batlokwa Boo Matlapane
- Barôlông Barratlou
- Barôlông Barratlou Boomariba
- Barôlông Barratlou Booseitshiro
- Barôlông Barratlou Boomakgobi
- Barôlông Boo Ratlou Ba Ga Phoi
- Barôlông Baseleka
- Barôlông Barrapulana
- Barôlông Barratshidi
- Barôlông Ba Ga Molefe Ba Moata
- Barôlông Ba Ga Makgobi
- Barôlông Boo Lefifi
- Barôlông Ba Ga Moroka (Puthaditjaba, Free State, SA)
- Bahurutshe (ba kgaogane pele ga ngwaga wa 1800 mo lefelong le le sa itseweng, ba bobedi ba ba ileng ba kopana le Bahurutshe ba Boomokgatlha gape le Bahurutshe Bagamoilwa, gape morago ba kgaogana gape). Mo ditsong le ne le kwadiwa gotwe Bahurutshe.
- Bahurutshe Ba Ga Mothogae
- Bahurutshe Ba Ga Gopane
- Bahurutshe Ba Ga Le-Ncoe
- Bahurutshe Ba Ga Mokgoswa
- Bahurutshe Ba Ga Suping
- Bakgatla, ba kgaogane go nna ditlhopha tsa
- Bakgatla ba Kgafela
- Bakgatla ba Mosetlha
- Bakgatla ba Mmakau
- Bakgatla ba Mocha
- Bakgatla ba Seabe
- Bakgatla ba Mocheche
- Bakgatla ba Mmanaana
- Bakwena
- Bakwena Ba Ga Molopyane
- Bakwena Ba Mare A Phogole
- Bakwena Ba Magopa
- Bakwena Boo Modimosana Ba Ga Mmatau
- Bakwena Ba Morare (Madikwe)
- Bakwena Ba Ga Sechele (Molepolole)
- Batlharo ba kgaoganela kwa: (Kuruman, SA)
- Batlharo Ba Ga Lotlhware
- Batlharo Ba Ga Masibi
- Bapo
- Bapo Ba Ga Mogale
- Baphalane Ba Ramokoka
- Baphalane Ba Mantserre
- Batlhako Boo Mututu Ba Ga Mabe
- Baphiring
- Bataung Ba Moubane
- Bataung Ba Hlalele
- Baphuting Ba Ga Nawa
- Batloung Ba Ga Shole
- Bakubung Ba Ratheo (Ledig/Patsima, Mankwe, Bokone-Bophirima, SA)
- Bakubung ba ga Marakwana
- Ba Nare
- Barokologadi Ba Ga Maotwa (Pitsedisulejang, Madikwe, Bokone-Bophirima, SA)
- Batlhalerwa
- Batlhako (Bokone-Bophirima, Mabeskraal)
- Batlhako ba Matutu
- Batlhako ba Leema
Mafelo a sele[baakanya | edit source]
Mo Namibia gape le Zimbabwe Batswana ga ba age bope bontlha jwa merafe ya mafatshe e gope. Mme mo Namibia bonntse jwa Batswana ke Batlharo ba ba agang mo Metsweding, Mokaleng le Gobabis.
Leruo[baakanya | edit source]
Tswana ke leina le lengwe la mefutla ya lerui la mo Botswana.
- Dikgomo
- Tswana (kgomo)
- Ditonki
- Ditonki tsa Batswana di dirisiwa thata mo nakong ya leuba.
Dipadi tse dingwe[baakanya | edit source]
- tsebe ya WorldStatesmen ka tsa polotiki le bodiredi jwa semmuso, goya ka lefatshe lengwe le lengwe
- http://archive.lib.msu.edu/DMC/African%20Journals/pdfs/PULA/pula015001/pula015001004.pdf


c: text/html

text:
Tokomane ya rona ya tshedimosetsano e go thusa go simolola di OneNote API ka bonako.
Ditsompelo tsa MSDN di akaretsa dithusa-go-ithuta le ditshupetso tse dingwe tse di go thusang go tlhaloganya ditneg tsa OneNote API.
Akhaonto ya rona ya GitHub e na le disampole tsa khouto tsa Android, Windows, le sengwe le sengwe fa gare.
Motseletsele wa OneNote Development mo Channel9 o go thuas go kopanya sediriso sa gago le OneNote.
O ka kgona go bona tshedimosetso yotlhe ya bošeng e o ka kgonang go e bona ya tshedimosetso ya bošeng ka dipopego tse di tlang le go tokafadiwa ga tirelo ya jenale ya rona ya inthanete.
A diphasalatso tsa jenale ya inthanete di di leele mo go wena? Bona mooo wa dilo ka akhaonto ya rona ya Twitter.
Re dirisitse di Stack Overflow tsotlhe. Jaanong o ka kgona go dira gore dipotso tsa gago ka di OneNote API di arabiwe le koo.
A o na le tlhagiso e e molemo ya API? A o batla go bona ditlhaloso go ya pele tsa mmapa wa rona wa tsela? Tlhola foramo ya UserVoice ya rona.

robotstxt: allowed

filter: keep


text:
Motse wa Bonwapitse
Bonwapitse ke motse o o mo kgaolong ya legare mo Botswana. Motse o dikhilomitara dile masome mabedi kwa bokone bophirima jwa Mahalapye, gape o na le sekolo se se botlana. Mo palong batho ya ngwaga wa 2001 dipalo di ne dile makgolo a matlhano ,masome a mane le bone.[1]
Contents
Banni ba Bonwapitse ba kopiwa go dirisana le kgosi sentle[baakanya | edit source]
Kgosi Tsoebebe Segotsi wa Mahalapye o kopile banni ba Bonwapitse, go dirisana sentle le kgosi ya bone gore ba kgone go tsweledisa ditlhabololo tsa motse wa bone mmogo.Rre Segotsi o ntshitse mafoko a mo moletlong o mo go one morafe wa Bonwapitse, o neng o ipelela go tlhongwa ga ga Rre Totswana Tshegang mo setilong sa bogosi jwa motse oo.A re motse wa bone o ka gatela pele mo ditlhabololong fela fa go na le tirisano fa gare ga bone le kgosi e bile ba abelana megopolo le dikomiti di tshwana le ya ditlhabololo tsa motse, twantsho borukutlhi, botsogo le ya badirelapuso.Kgosi Segotsi o tsweletse ka go kopa Rre Tshegang go nyala gore a kgone go nna le bana ba e ka reng sehularong sa gagwe, ba mo tlhatlhama mo setilong sa bogosi, go hema dikgang tsa go lwela bogosi jaaka go direga mo dikgaolong tse dingwe tsa lefatshe leno.A re e le ba bogosi le lephata la dikgaolo ba tlhokisiwa boroko ke dikgang tse di a golelang pele tsa go lwela bogosi mo kgaolong ya Ga-Mmangwato, mme a re seo se bakwa ke go tlhoka go itlhaloganya ka fa bana ba lelwapa la bogosi ba tlhomaganang ka teng.E rile kgosi Loomatsoga Gaogane wa Mmutlane a tswa la gagwe, a bolela fa kgosi e le thotobolo ya matlakala, ka jalo a kopa Rre Tshegang go tshwara morafe wa gagwe ka tekatekano le go ikgapha mo go mpampetseng fa a reeditse ditsheko le go emisa go itshunya nko mo dipolotiking ka jaana e le modirelapuso.E rile Kgosi Gaogane a itebagantse le morafe wa Bonwapitse a ba kgothatsa go tlhwaafalela ditlhabololo tsa motse wa bone boemong jwa go diiwa ke ditshele tse a reng di ka busetsa motse wa bone kwa morago.
Mokhanselara wa kgaolwana eo Rre Magogodi Phatalalo, ene o ne a kopa banni ba Bonwapitse go tsena diphuthego tsa kgotla ka e le tsone tse ba ka lekodisiwang ka ditsamaiso tsa puso mo go tsone le go lekodisiwa ka ditlhabololo tse di dirwang mo motseng wa bone.E rile Rre Tshegang a tswa la gagwe, a tlhomamisetsa morafe fa a tlaa dirisana le bone ka dinako tsotlhe, mme a re o tshwenngwa ke ka fa ditsha di bewang ka teng mo motseng wa gagwe.Moletlo o ne wa natefisiwa ka maboko le moopelo wa dikhwaere ka baithuti ba sekole se sebotlana sa motse oo le khwaere ya Diphalana go tswa kwa Palla-Road.
Banni ba Bonwapitse ba kopilwe go emisang go kgokgontsha bana[baakanya | edit source]
Borre ba motsana wa Bonwapitse kwa kgaolong ya Shoshong ba kopilwe go emisa go kgokgontsha bomme le bana.E rile mo potsolotsong ya mogolwane wa Voice of Women kwa Mahalapye, Mme Conny Nshimwe a bolela fa ba ne ba nna le kopano le banni ba motse wa Bonwapitse mme kgangkgolo e le go buisana ka kgokgontsho.A re mo dipuisanong tseo tse ba neng ba di tshwere mmogo le ba lephata la bomme go tswa kwa Serowe le molomaganyi wa bolwetse jwa HIV/AIDS kwa Mahalapye go lemosegile fa go na le kgokgontsho e ntsi mo malwapeng.E re ka e le nako ya malatsi a a lesome le borataro a go lwantsha kgokgontsho ya bomme le bana lefatshe ka bopharo le dule letsholo la go ruta le go rutuntsha batho ka bodiphatsa jwa kgokgontsho.Mme Nshimwe a re mo kopanong ya bone le bomme, go supegile fa kgokgontsho e e dirwa ke borre mo go bone e akaretsa go gana tiriso ya sekausu le dititeo mo malwapeng mme e bile borre ba ba nyetseng ba reka bomme ka madi.A re bomme ba supile gape gore borre ga ba ba thuse ditiro tsa mo lwapeng le gone go tlhokomela bana tota.Nshimwe a re go supa sentle gore bomme ba tshwaragane le namane e tona ya tiro mme borre gantsi ga ba lemoge gore selo sa go nna jaana ke kgokgontsho mo go bomme.A re kgokgontsho e mefuta mme go supega kgokgontsho ya maikutlo e di goga kwa pele ka borre le bomme ba sa tlotlane.
Mme Nshimwe a re tiro e o ne a e tshwaraganetse le Rre Clifford Makhiya wa ofisi ya bomme kwa Serowe le Theressa Mautenyane yo o leng molomaganyi wa HIV/AIDS mo kgaolong ya Mahalapye.A re borre ba ne ba supa fa ba bolawa ke botagwa mme e bile bana le bone ba na le seabe mo kgokgontshong ka ba kgokgontsha batsadi ka go ba betsa le go ba sotla ka mafoko.O ne tlatsa ka gore ba supile fa dititeo di bakwa ke bomme ka go nna matlhomatlho.Mme Nshimwe a re thotloetso e ba e boneng go tswa kwa go ba lephata la bomme e ba thusitse go fitlhelela maitlamo a bone a go ruta batho ka kgokgontsho le gone gore ba e fema jang.A re borre ba supile fa le bone ba babalelwa ke dititeo tsa bomme le kgokgontsho ya maikutlo mme ba tshwanetse go tshela mmogo ka lerato le kagiso.Nshimwe a re ba kgothaditse borre le bomme go agisana mmogo le go tlotlana mme ba tshele ka lerato.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145556/http://www.cso.gov.bw/html/census/dist51.html. Retrieved 2008-01-13.


text:
Mokgatlho wa Kankere mo Botswana
Mokgatlho wa Kankere mo Botswana (CAB) ke mokgatlho wa baithaopi, ebile o se ka fa tlase ga puso o tlhomilwe ka 1998 e le lekalana la kgobokanyo.
Contents
Ponelopele[baakanya | edit source]
Mokgatlho wa kankere mo Botswana o itlamile go fokotsa kanamo ya kankere mo go botlhe ba ba amegileng
mo Botswana.[1]
Boikarabelo[baakanya | edit source]
Mokgatlho wa kankere mo Botswana o itlamile go fokotsa kanamo ya kankere ka go godisa kitso le thuto go rotloetsa mekgwa e e babalesegileng ya go tshela le go lebela kwa pele kankere,go neela tlhokomelo ya melemo, bogakolodi le kemonokeng mo go ba ba amegileng.
Mananeo a Mokgatlho wa Kankere mo Botswana[baakanya | edit source]
Mananeo a tsiboso/tlhagiso[baakanya | edit source]
Mokgatlho wa kankere mo Botswana(CAB) o rotloetsa thibelo ya kankere, dithuto tsa botsogo ka methale e tshwana le dithuto seka dipuisano, ipapatso le go aba dipampitshana tsa kitsiso mo lefatsheng ka kakaretso.
Mananeo a Tlhokomelo[baakanya | edit source]
Ka lenaneo la ntlo ya Tshiamo(ntlo ya tlhokomelo)matlo a nakwana a boroko, tlhokomelo ya melemo, le dijo di fiwa balwets ifa ba tsaya kalafi ya bone kwa sepateleng sa Princess Marina le Gaborone Private. Mokgatlho wa Kankere mo Botswana gape o neela balwetsi sepalamo go ya go tsaya kalafi ya bone kwa dikokelong.
Mananeo a kemonokeng[baakanya | edit source]
CAB e neela balwetsi,masika le ditsala bogakolodi ntle le go anamisa diphiri tsa bone. Fa balwetsi ba sena go boela magaeng,go na le tatediso go bona gore ba tsoga jang ka go ba leletsa mo megaleng kana go ba etela mo malwapeng.
Tatediso Botsogo[baakanya | edit source]
CAB e nale setlhopa sa ba tswa setlhabelo ba ba etelang balwetsi ba kankere kwa malwapeng a bone go ba ema nokeng semoya le mo maikutlong a setho. Se se dira gore ba ba amilweng ke kankere ba fetogele mo go nneng ba tswa setlhabelo sa kankere ka go akanya sentle,mekgwa ya go tshela e e babalesegileng le botsogo.
Di aterese[baakanya | edit source]
Cancer Association of Botswana Diktlhakore Way, Extension 12, Gaborone Tel/Fax: 3932948 cab@botsnet.bw Lorato le tswa fela kwa Modimong. Go nna le kankere ke ntlha e nngwe ya go tshela.


text:
Teko ya Bial
Tekeletso Bial ke teko ya motswako wa serayane wa pentose. Dikarolo di akaretsa orcinol, hydrochloric acid, le ferric chloride. Fa go tsentsweng pentose teng,pentose e tlabo e kgala go bopafurfural. Motswako yo otla bo o fetola mmala go nna botala jwa loapi le go bopa marothodi a pula. Motswako yo o supa karolo tse pedi tsa absorption bands, e ngwe fa gare ga B le C e nngwe fa gare ga mola wa D
Maloko[baakanya | edit source]
Metshwako ya Bial e dirilwe ka 0.4gm orcin,dimelemetha dile makgolo a mabedi (200 ml) tsa motswako yo tseneletseng wa hydrochloric acid le 0.5 ml ya dipesente dile lesome (10%) tse motswako wa ferric chloride [1].
Dipadi tsa kwa kgotsa tse dingwe:[baakanya | edit source]
- ↑ Baldwin le Bell, tsebe ya 189


text:
Mokwaledi o opela badiri legofi
E ne ya re ka bofelo jwa beke badiri ba lephata la banana, metshameko le ngwao ba kgaolo ya Bokone Botlhaba, ba tsena moletlo wa dijo tsa maitseboa le mokwaledi wa lephata leo, Rre Kago Ramokate.
Go ne go dirwa jalo go fa badiri tlotla, go bo ba dikile ba lomile molomo wa tlase tebang le go diragatsa maitlamo a lephata mo ngwageng wa madi wa 2016/17.
Moletlo oo, o o neng o tshwaretswe kwa lebaleng la metshameko la Masunga, o ne o dirilwe go lebogela badiri go dira sentle ka jaana ba ne ba ntsha tlhogo, mme ba gapa maemo a ntlha fa ba bapisiwa le diofisi tsa lephata leo tsa dikgaolo tse dingwe.
Go ne ga tlhalosiwa fa mo ngwageng wa 2015/2016, kgaolo ya Bokone Botlhaba e ne ya gapa maemo a bobedi, mme badiri ba ititaya dihuba go tla ba dira go feta foo, ka jalo ba dira fela jalo, mme ba kgona maikaelelo a bone.
E rile a ema badiri ka lefoko kwa moletlong oo, Rre Ramokate o ne a re o itumedisiwa ke go bo e le lekgetho la bobedi a tla go ipela le bone, morago ga go ipela le bone ngogola, ba sena go gapa maemo a bobedi.
A re seo ke maiteko a matona a a tshwanelwang ke go lemogwa le go itumelelwa.
A re ka jalo go botlhokwa gore badiri bao ba tswelele ba tshwere ka thata, ba bereka ba le seopo sengwe, e bile ba nne ba sekaseka ka fa ba ntshang ditirelo ka teng. Rre Ramokate a re fa ba ka bereka ba tshwaragane go ya ka makalana ka go farologana a a mo lephateng leo, seo se ka ba kgontsha gore ba tswelele ba tshegeditse maemo ao.
O ne a tlatsa ka go re ba tshwanetse ka dinako tsotlhe ba dira tiro ya bone, ba itse fa maikaelelo magolo a lephata e le go tlhabolola matshelo a banana ba lefatshe leno.
Mokwaledi a re dingwe tse di lebelelwang fa go sekasekwa diofisi tse di dirang sentle, ka fa ba dirang teng mo dikarolong tse di farologaneng tsa lephata, ke ka fa di dirisang madi a a abelwang dikgaolo ka teng le gore ga ba amege ka gope mo dikgannyeng tsa tshenyetso setshaba gareng ga tse dingwe.
Go ntse go le foo, Rre Ramokate o ne a gakolola badiri go tlhaloganya ka fa ba tshwanetseng go thusa ba ba kopang ditirelo mo go bone ka teng, a re jaaka badirelapuso le fa setshaba se ka tla se kukegile maikutlo ka tsela nngwe, bone ga ba a tshwanela go itepatepanya le bone, ka jaana ba le foo go fa bogakolodi jo bo tshwanetseng.
A re e re ka jaana badiri ba Bokone Botlhaba ba ntshitse ga tshwene, matlho otlhe a tlaa bo a ba tlhomame ka nako tsotlhe, go bona gore mmu wa sekara o ya go wela kae.
Ka jalo go mo maruding a bone go netefatsa gore ba gagamatsa setoropo.
Bangwe ba ba neng ba tsene moletlo oo, mme le bone ba nna le sebaka sa go ema badiri ka lefoko, ke mothusa kgosi wa Masunga, Kgosi Thabo Monaga, mothusa molaodi wa Bokone Botlhaba, Mme Itani Mathumo le molomaganya ditiro tsa lephata la banana, metshameko le ngwao wa pele wa kgaolo ya Bokone Botlhaba, Mme Boikarabelo Diane yo o sa tswang go fudusediwa kwa Kweneng ka Tlhakole.
Kgosi Monaga o ne a supa fa lephata leo, e le lengwe la maphata a a botlhokwa thata tebang le go tlhabolola matshelo a Batswana, a re e bile maduo a lone a a bonala.
O ne a bo a supa fa a itumelela thulaganyo ya lephata ya go fudusetsa badiri ba lephata leo ba ba mo Masunga, go ya go direla kwa lebaleng la metshameko la Masunga, a supa fa lebala leo le ne le setse le onetse mme go goroga ga bodiredi koo, ga dira pharologanyo e e seng kana ka sepe. BOKHUTLO
- Mopalamente o leboga banni
- Seemo sa borukutlhi gase itumedise
- Legal Aid e thusa ba itsholelo tlase
- Seemo sa ditsela se a tlhobaetsa
- Kgosi o batla sekolo sa diatla


text:
Fatshe leno la rona
Fatshe leno la rona ke pina ya setšhaba ya lefatshe la Botswana. E tlhamilwe ke Rre Kgalemang T. Motsete, ya bo e amogelwa ke puso ya Botswana fa lefatshe la Botswana le sena go tsaya boipuso.
Mafoko a yone[baakanya | edit source]
- 1
- Fatshe leno la rona,
- Ke mpho ya Modimo,
- Ke boswa jwa borraetsho,
- A le nne ka kagiso.
-
- KHORASE
- Tsogang, tsogang! banna, tsogang!
- Emang, basadi, emang, tlhagafalang!
- Re kopaneleng go direla,
- Lefatshe la rona.
- 2
- Ina lentle la tumo,
- La tšhaba ya Botswana,
- Ka kutlwano le kagisano,
- E bopagantswe mmogo.
-
- KHORASE


text:
Mapodisi a mo patlong
Mapodisi a Moshupa a mo patlong ya mme mongwe yo o tlholegang ko kgotleng ya Mokibedi ko motsing wa Lekgolobotlo mo kgaolong ya Kanye Bokone.
Se se rurifaditswe ke mothusa mookamela mapodisi a Moshupa Assistant Superintendent Joel Sebotho mo potsolosong le BOPA bosheng.
Assistant Superintendent Sebotho o tlhalositse gore mme yoo wa dingwaga tse di masome a ferabobedi le borataro ga a itekanela sentle mo tlhaloganyong.
O boletse gore mme yoo o nyeletse kgwedi eno e tlhola malatsi a le mane. Mothusa mookamela mapodisi a re mme yoo o ne a ile go kopa thuso ko diofising tsa ga molaodi ko Moshupa mabapi le dikgang tsa lelwapa tse di amanang le bana.
A re mme yoo o ne a na le bana ba gagwe mme ka go tlhoka lesego ya re ba tsene mo teng ga ofisi ba mo tlogetse fa ntle a tsena ka lenga la seloko.
O tlhalositse fa ba losika ba ne ba begela mapodisi ka tiragalo eo, mme ba simolola letsholo la go mmatla,mo motsing wa Moshupa bogolo jang mo kgotleng ya Mmaseetsele e diofisi tsa ga molaodi di leng mo go yone mme maiteko a mapodisi a seka a tswa maduo.
Assistant Superintendent Sebotho a re mme yoo o batlilwe ko Lekgolobotlo, le ko motsing wa Ntlhantlhe ka go ne go belaelwa a ka tswa a ile go lekola ba masika koo mme ga seka ga nna le kutlwedi.
A re ba sepodisi sa Botswana ba dirile maiteko otlhe go mmatla le ka sefofane sa tlhootomo, mme le mo nakong eno ga a utlwalelwe gope.
O ikuetse mo setshabeng gore yo o ka bonang mme yoo kgotsa a utlwalela motlhala wa gagwe a begele mapodisi a a gaufi. BOKHUTLO
- Seemo sa borukutlhi gase itumedise
- Legal Aid e thusa ba itsholelo tlase
- Seemo sa ditsela se a tlhobaetsa
- Kgosi o batla sekolo sa diatla
- Ba Maape ba lela ka mokwaledi wa kgotla


text:
Maina a Dibanka tsa Botswana
A ke maina a dibanka tsa kgwebo tse di mo Botswana
- ABN AMRO[1]
- ABN AMRO Outside Banking Unit[2]
- BancABC[3]
- Bank of Baroda
- Bank Gaborone[4]
- Barclays Bank
- Capital Bank
- First National Bank
- Stanbic Bank
- Standard Chartered Bank
Contents
mosola wa go boloka madi[baakanya | edit source]
Mokwaledi wa lephata la madi le ditogamaano tsa ditlhabololo, Rre Solomon Sekwakwa o kopile Batswana go tsosolosa mowa wa go boloka madi go na le go jela mo ganong.Rre Sekwakwa o ntshitse kopo eo fa a bula moletlo wa letsatsi la Botswana Savings Bank la go rotloetsa go boloka madi kwa kgotleng ya Masunga semmuso bosheng.A re ba lemogile fa bontsi jwa Batswana ba dulwe ke mowa wa go boloka madi diatleng mme ba jela mo ganong, e re ba tlhagelwa ke mathata a tshoganetso e nne selelo le khuranyo ya meno.A re gore motho a kgone go boloka madi, ga go tlhokane le gore a bo a amogela madimadi mme bonnyennyane bope fela jo motho a ka tswang a bo dira, o tshwanetse a boloka bontlhanyana jwa jone go baakanyetsa isago.
Rre Sekwakwa o gwetlha batho go tlogela go dirisa madi a bone mo dilong tse di seng botlhokwa kgotsa di se na motlhala ope, a re go wela tlase ga itsholelo lefatshe ka bophara go ka nna ga baka tatlhegelo ya ditiro ka jalo bonnyennyane jo motho a nang le jone o tshwanetse a bo boloka go baakanyetsa seemo se se tlang.Mokwaledi o tsweletse a tlhalosa fa go boloka go tlhokana le go tsewa tsia ka jaana go na le seabe mo go fediseng lehuma mo bathong, a re puso e leka bojotlhe go tsosolosa mhama wa temo thuo, bogolo jang mo dikgaolong mme tsholofelo ke gore e re morago batho ba rekise thobo le bontlha bongwe jwa leruo la bone mme ba boloke lemmenyana kwa bankeng ya Botswana Savings.Rre Sekwakwa o kopile batsadi go rotloetsa bana ba bone go boloka madi le go reka diabe, a bo a gakolola ba BSB go tiisa ipapatso ya bone mo bathong go rotloetsa mowa wa poloko ya madi mmogo le go tlhokomela badirisi ba ditirelo tsa bone.E rile a tlhalosetsa batsena moletlo oo ka maikaelelo a one, mogolwane wa tsa ipapatso wa banka eo ya Botswana Savings, Rre Harry Marks a re maikaelelo magolo ke go rotloetsa batho go boloka madi gore e re mpuru a faretswe ba kgone go itshwarelela ka sengwe.Mo moletlong oo go ne go na le metlaagana e kwa go yone batho ba neng ba tlhalosediwa ka ditirelo le ditsamaiso tsa banka eo, maikaelelo e le go isa banka eo kwa bathong.
Rre Marks a re ba bone go tshwanela gore ba nne ba rulaganya meletlo eo mo dikgaolong ka go farologana go gasa molaetsa wa botlhokwa jwa go boloka madi mo bathong. Fa a tswa la gagwe, moeteledipele wa Botswana Savings Bank, Rre Landrick Sianga o ne tlhalosa fa BSB e le banka ya puso e thamilwe go tsaya karolo mo go rotloetseng setshaba gore se boloke.A re BSB e itlamile go tlhabolola Batswana gore ba kgone go tsaya karolo mo go tokafatseng itsholelo ya lefatshe leno, ka jalo a leboga ba Botswana Post lefatshe leno ka bophara go ba thusa gore ba kgone go diragatsa maitlamo a bone, a tlhalosa fa ope yo o tlhokanang le thuso ya BSB a ka e bona kwa posong nngwe le nngwe.Rre Sianga o ne a ba a tlhalosa ka mananeo a bone ka go farologana a a itebagantseng le matshelo a Batswana, a re e bile kwa bankeng ya bone go motlhofo gore bana ba bulelwe dibukana tsa go boloka.O gakolotse batho kgatlhanong le go baya dithebenyana tsa bone mo matlong, a ba kopa go bula dibukana tsa go boloka kwa BSB gore madi a bone a sireletsege mo bogodung e bile a dira morokotso, a re fa motho a boloka kwa go bone ga a kgethisiwe morokotso o a o itiretseng.E ne e rile a amogela baeng, kgosi Maruje III le ene a kopa batho go ikgolaganya le ba banka eo go boloka dithebenyana tsa bone gore ba kgone go itshetsa.
Bokhutlo[baakanya | edit source]
Go somola fela thata go boloka madi ka gore go thusa motho go tsweledisa botshelo mo nakong e e tlang.
Dikgoge tsa kwa ntle[baakanya | edit source]
- List of Licensed Banks in Botswana
- Directory of Licensed Financial Institutions in Botswana
- Capital Bank Opens Branch in Francistown
O ka tsibogela[baakanya | edit source]
- Maina a dibanka tse di mo Aforika
- Itsholelo mo Botswana


text:
Title: Tholwana Tsa Tokoloho
Author: Ace Moloi
Genre: Fiction – Short Story
Publisher: Art Fusion Literature
Review By: Mpho Matsitle
Ka gale fa re leba matshelo a batlhabani ba kgololosego, re iphitlhela mo patelesegong ya go ba akgola, go ba tlotlomatsa le go ba baya mo setlhoeng ka kgalaletso. Mme fa re dira jaana (e se gore go phoso go dira jaalo), fa re ba lathlella ko mankalankaleng, re ba amoga botho ba bona. Go dira jaana gape ke go itima tshono ya go gata mo ba gatileng. Ka gonne fa re bona mogaka e se motho mme e le modingwana; re feleletsa re akanya gore ka rona re le bathonyana fela, ga go sepe se re ka se dirang go tswa bagaka. Ace Moloi ga a ikamanye le mokgwa o wa go gakatsa motho go mo ntsha modingwana. O gagola lesire le le re itsang go bona botho jwa bogaka. O dira jaana ka iketlo, ka botswerere, le ka tlhoafalo.
“Tholwana Tsa Tokoloho” ke kgang-kgutswe ee tlhomolang pelo. Mme monate wa yona ke wa puo ee tlhamalletseng, ee opulang moremogolo wa kgaragatsego ya motlhabani wa maloba ka boitsetseleko, e tswa e abela kgang ka boikanyego. Ga go gope – ga go lefoko lepe, seelana sepe, dikapuo dipe – mo kwalong mo motho a ka reng Moloi wa inaanatha. Mafoko otlhe a kgobokantsweng fa a na le bokao, a na le tshwanelo le lebaka. Se se supa fa mokwadi a tsere matsapa mme a diragaditse maikaelelo a gagwe ka bonontlhotlho.
Mogaka wa rona mo kgannyeng eno ga a newa leina – ka rotlhe re mo itse. Ga re itse kwa a nnang teng – ka e le moagisane wa rona. Bagaabo ga gotwe sepe ka bona – ka e le rona. Se ke sona se dirang gore re kgone go mo tlhaloganya, go utlwa botlhoko jwa gagwe, go mo rata. Mme re pallwa ke go fella foo – mo kutlongbotlhokong le leratong la rona, go tswa go gongwe gape: ikotlhao. Re ikotlhaela go atlhola maswe batlhabani ba ka ntlha ya go rata tagi ga bone, mme re sa nke re tsaya tshono go botsa go re ‘goreng?’ Ace Moloi o baya mpepeneneng molato wa rona. Ke ka foo re ratang go tlotlomatsa batlhabani ba rona; go fitlha bosutlha ba itlhokomoloso ya rona mo matsapeng aa ba apereng. Fa re sena go bona “ditholwana tsa tokoloho” tse Moloi a re alelang tsona ka bothankga, re ka se tlhole gape re goa “VIVA!” re sa botsa mogaka pele gore “a o siame?”
Kgang-kgutswe e e fa re e buisa sentle re fitlhela gore molaetsa ya yone ga wa lebana batlhabani ba kgololosego fela, mme e maleba go botlhe ba ba iphitlhelang ba sasanka kwa setlhoeng ka ntlha ya ditiro tsa bone tse di ammeng matshelo a matshwititshwiti. Le bona ba akgwa ka kgalaletso, ba tlampurelwa ke tlotlo, ba immelwa ke kobamelo. Gongwe pele re ka tlhasela matwetwe wa mafoko Ace Moloi ka dithoriso (tse di motshwanelang) mo leineng la boitsanape jo eleng “Tholwana Tsa Tokoloho”, re tshwanela ke go nna fatshe nae, re mo rekele ditlhatlhelo (#BuyAWriterCoffee) re mo lebe matlhong re mmotse masaikategang a pelo ya gagwe.
Mme re ka kgona go diragatsa tsotlhe tseno fela fa re ka romela molaetsa-kgutswe “SHORTY” go 48748 go iponela kgang-kgutswe eno ka R10nyana fela.


text:
Lebala la metshameko la motse wa Serowe
Lebala la metshameko la Serowe ke kwa mediro e farologaneng e dirwang teng, lebala le le mo toropong ya Serowe, Botswana. Ke lengwe la mafelo a go tshamekelwang metshameko e farologaneng, lefelo le le kgobokanyeditswe madi a kana ka di dikadike tse di masome mabedi le bopupa, le ne la agiwa ka ngwaga wa 2002 ebile la tlhomiwa simmoso ka ngwaga wa 2003. Lebala la metshameko le sephara sa selekanyo sa dikete tse thataro. Lebala la metshameko le ke la mangmang ka le na le lebala la motshameko wa kgwele ya dinao, le bo le dikaganyediwa ke lebala la batabogi Mo legareng ga lebala la metshameko le go na le di dirisiwa tsa metshameko ya high-jump, long-jump, pole vault le dirisiwa tsa metshameko e mengwe. Kwa ntle ga lebala la metshameko, mme go le mo lefelong le lengwe fela, go na le metshameko e mentsi ya jaaka bolotloa, volleyball, softball le tennis. Lefelo le le nnile mosola thata mo motseng wa Serowe, ka le naya didirisiwa tsa lebala la metshameko le le haphegileng. Lefelo le le itshopile fa le nonofile thata mo le letang go ka nna lefelo le bommampodi ba lefatshe ba ka ithuthuntshang teng gape e ka nna lefelo la bonno la ditlhopha tsa lefatshe, se se fokotsa phetelelo ya tiriso mo lebaleng la metshameko la sechaba, le e leng lone fela mo bogompienong e leng lebala lametshameko la mangmang.
Ditso[baakanya | edit source]
Mo dingwageng tse di fagare ga 2007, go ne ga tlhatlhoga mathata ka dikago tsa lebala la motshameko le, mathata e le morwalo o feteletseng se sene sa tlama gore go fudusiwe didirisiwa tsotlhe. Go nnile le dikakgelo tse dintsi thata go tsweng makgotlha a mangwe ka phudogo ya di dirisiwa ka ntlha ya mabotana a thubegang a dikaganyetseng tsa mabala a metshameko le a di ofisi. Mathata a mangwe e ne le gore lebala la metshameko le tla tshwanelwa ke go duelelwa madi a kana ka di dikadike tse tlhano go tiisa mmu, se e le ka ntlha ya gore mmu wa teng ga go a siamela dikago. Le fa gontse jalo, meono e e neng e dirilwe e ne ya emisiwa ka ntlha ya madi a mantsi a akanyeditsweng a ka nna selekanyo sa di dikadike tse masome mabedi a neng a a ka dirisetswang phudugo.[1]
Dipadi tse dingwe.[baakanya | edit source]
- ↑ http://www.gov.bw/cgi-bin/news.cgi?d=20070913&i=Serowe_bontsi jwa-di dikadike_jwa lebala la metshameko_bo_a_fudisiwa


text:
adjective
1mo go boruma
- easy to chew
- not tough or hard
2go ka senyega motlhofogo le bokoago tlhôka kêlêlêlô
- easily hurt or damaged
- sensitive or delicate
3e nna botlhoko fa e tshwarwa
- (said about a part of the body) painful when touched
4go le bonolo go tletse leratô‘a tender smile’ — monyenyo o o bonolo o tletse leratô
- gentle and loving
verbtendered, tenders, tendering
1dira sengwe semmusô‘He tendered his resignation’ — O ne a ithola marapo semmusô
- offer something formally
nounPlural tenders
1ipêôpele ya go tlisa ditlamêlô kgotsa dithoto‘The council asked for tenders to build a school’ — Khansêlê e ne ya batla baipêipele ba ba tlaa agang sekole
- a formal offer to supply goods or carry out work at a stated price


text:
Mothusa tona wa thuto ya motheo, Rre Moiseraela Goya a re fa ba-na-le seabe botlhe ba ka tsaya karolo mo thutong seemo se ka tokafala.
Mothusa tona o buile jaana fa a bula semmuso motlobo wa dibuka wa sekole sa New Xanagas o o neng o ajwa ke lekalana la Motor Vehicle Accident Fund (MVA) ka Labotlhano.
A re puso ka nosi e ne e se kake ya kgona mme ya kua mokgosi gore dikompone le makalana a a ikemetseng ba tsenye letsogo mo thutong ka lenaneo la Adopt-A -School.
A re go supega fa jaanong makalana a a tshwanang le la MVA Fund a ititaya ka thupana ka e se la ntlha ba aba, a re o solofela fa baithuti ba tlaa dirisa motlobo go itlhokoletsa ditlhatlhobo le go ithuta ka ditso tsa lefatshe leno ka go lemotshegile fa ba sa di itse.
Rre Goya a re motlobo o, o tsile go gokaganya go ruta le go ithuta ka bana ba tlaa ipalela mme se se tlaa tokafatsa maiteko a lefatshe leno a go tswa mo go ikaega ka di tswa mmung ka puso e dumela mo thutong go kabakanya itsholelo le go direla bana bokamoso jwa sennela ruri.
A re gore thuto e nne le boleng, go tshwanetse ga inaakangwa thata le thuto ya motheo, ka lore lo ojwa lo sale metsi mme ke sone se puso e simolodisitseng dikole tsa bananyana.
Mothusa tona a re puso e batla go ruta bana dikitso tse di tseneletseng tsa go itirela ka diatla, fela jaaka e dira ka ya go bala le go kwala.
A re puso e ikemiseditse go tsaya bana ba ba feletseng ka lokwalo lwa boraro go ya go ithutela go dira ka diatla.
Rre Goya a re go mo maruding a batsadi, bana le barutabana go tshwaragana go bona gore thuto e a tlhabologa, le maduo a a tokafala.
A re thuto e simolola kwa lwapeng, ka jalo batsadi ba tshwanetse go rotloetsa bana go ithuta, le go ba ruta maitseo.
O rotloeditse bana go tsaya thuto ka tlhoafalo, go tlotla batsadi le barutabana le go ikgapha mo go tse di maswe, ba tlhokomele dikago tsa sekole le dibuka gore ba ba tswang kwa tlase ba di fitlhele di siame.
Mogolwane wa MVA Fund, Rre Michael Tlhagwane ene a re maitlamo a bone ke go fokotsa dikotsi tsa tsela le go thusa ba ba amegileng, mme ba bone go tshwanela gore e re puso e tlhaba mokgosi ba o sekegela tsebe ka le bone thuto e ba ama.
A re ke sekole sa bolesome le bosupa ba se thusa ka ba thusitse tse dingwe ka dibuka fa tse dingwe ba di thusitse ka go di tsenyetsa enthanete.
Rre Tlhagwane a re thuto e botlhokwa mo go tlhabololeng matshelo, ke sone se e tseelang thuto kwa godimo.
O tshephisitse gore ba tlaa nna ba lekola sekole sa New Xanagase go bona gore tsotlhe di tsamaya sentle.
Mogokgo Gakeolatlhele Moetsabatho ene o ne a re mpho e e tsile ka nako e e siameng ka jaana sekole se ntse se sa dire sentle mo ditlhatlhobong tsa lokwalo lwa bosupa.
A re monongwaga ba beile seelo sa masome a roba bobedi le boferabongwe mme a tshepha fa ba tlaa se kgona ka thuso ya motlobo o le ntswa ba tlhaelelwa ke barutabana.


text:
Zedge Ringtone Index
Ringtones on Zedge
- | 1 | 2 | 3 | 4 | 5 | 6 | 7 | 8 | 9 | A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z
Found 44002 ringtones starting with letter «N» | Page 129 of 629
Neel Kamal - Neel Neer - Neel Rangi Rangale - Neel Rong Chilo Beng - Neel1819992 - Neel33 - Neela - neela neela - Neela Thamara - Neela Thamara - Neela Thamare Mix - Neela Vaanam - Neela Vaanam - Neela Vanam - Neela Venalil - Neelagiri - Neelakasha Cheruvil - Neelakasha Cheruvil - Neelakasham - Neelakkuruvikaleeeee - Neelaksham Ringtone - Neelamayilpoonkuyi - Neelambal Poove - Neelapoori Gajula - Neelapuri Gaajula - Neelasing - Neelathaamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara - Neelathamara Ashmith - Neelathamara Floot - Neelathamara Msg - Neelathamara Music - Neelathamara New - Neelathamara Sad - Neelathamararington - Neelathamareyyy - neelava mayamo flute - Neelavan mukhile - Neelay Aasmanon Mei - Neele Ambar - Old - Neele Amber Par - Neele Gagan Ke Tale - Neele Neele - Neele Neele - neele neele - Neele Neele Ambar - Neele Neele Ambar - Neele Neele Ambar - Neele Neele Ambar - Neele Neele Ambar - Neele Neele Ambar - Neele Neele Ambar - Neele Neele Ambar - Neele Neele Ambar


text:
Thursday, October 06, 2005
Mutsumi wa Japane
Ka mmotsa gore: “Wa re ga eno ke kae?” A re Japane. Ka ja monyenyo. “Mme wa re o bidiwa Mutsumi?” A ipoeletsa gape a re: “Ee”. Ka belaela gore kgarebe e tshetlhana e, e seng gore jaanong e ipotsa gore a mokawana yo wa moAforika a o a bo a sa batle go ipala mabala a kgaka – o tloga a ntira ngwetsi kwa merafeng e ke sa e itseng. Owaii a sa itse gore tsame tse di robang bobedi le mokwele, ke raya lengwaelo, ke di isitse gooSebego, ko bathong booLekoko!
Mme ka mo tlhalosetsa fa leina le la gagwe e le le tumileng kwa gaetsho kwa Botswana, mme e le leina la basimane e seng basetsana, e bile le raya motho yo o tsomang. A gamarega, a thubega ka ditshego – matlho a nyamela, meno a le mantsho! Motsoko tlhe ga o na maitseo!
Moragong ka nna fa fatshe fa pele ga khompiutara ka senka gore a leina MUTSUMI le tumile kwa Japane. Ka fitlhela e le gore Mutsumi ga se leina fela la motho e bile go na le motsana kwa Japane o o bidiwang Mutsumi. O o bona kwa http://www.mutsumi.com/. O mo kgaolong ya Abu, e e mo Yamaguchi kwa Japane. Motsana o o na le batho ba ka nna 2500!
Mme Mutsumi yo mongwe yo o tumileng ke mmopi wa dinkgwana tse di nang le ditshwantsho tse dintle thata. Mutsumi ke sefane, ene tota o bidiwa Suzuki. Ke rre yo mogolwane yo o tsetsweng ka 1942 kwa Kyoto gone kwa Japane. Dinkgwana tsa gagwe di rekwa ke mabolokelo a a kwa godimo kwa Japane le kwa Amerika.
Japane gape e na le moopedi yo o itsegeng wa leina la Mutsumi, ene o bidiwa Mutsumi Hatano. Ene ke kgarebe ya dingwa tse di fa godimo ga ga tsa Mutsumi o ke neng ka kopana le ene. Mutsumi yo o ithutile go opela kwa Yunibesithing ya Miyazaki kwa Japane mme a tla go itlatsa mo Lontone Trinity College of Music. Moopedi yo ke wa maemo a a kwa godimo yo o opetseng mo makgetlhong a mantsi mo go itumedisitseng barati ba mmino kwa Japane.
Leina le la Mutsumi le tumile thata kwa Japane mo banang le popae e e bidiwang Mutsumi Otohime! Popae e, ke kgarejwana, e bile e ratwa ke banana ba Japane. Popae e e tumile go gaisa go tuma ga ga Mabijo mo Botswana. Banana ba Japane ba na le ditshwantsho tsa gagwe mo matlong, mo dikwalong tsa bone le tse dingwe. Bangwe ba na le ditshwantsho tsa popae e mo mesokelatsebeng ya lotheka. Ga go akiwe gotwe go tsamaya ke go bona.
Ke ne ka bua ka lobaka le Mutsumi, ka mmotsa ka maina a mangwe a Japane, ke itlhoma ke tlaa utlwa a re “Utlugetswe”! Ka itaya sefololetse. Puisanyo ya rona e ne ya kgaopediwa ke megopo ya dijo re e bewa pele. Fa ke re matlho leba ka fitlhela e le setokana sa tlhapi e e sa butswang se kotangwe ke opinyana ya raese. Ka di leba ke di belaela – moRuele ke sa batle go ijela sereto – banna! Ka utlwa ke eletsa seswaa le masuhu – dijo tsa ditoro!
This text was published on my column in the Mokgosi Newspaper
5 comments:
- motshedi said...
-
nna leina la Japane le le nkgatlhileng thata ke "Kanako"
ruri ke leina la basetsana ba ko Japane
- 4:09 pm
- tshepang said...
-
ke itumeletse go kgang khutswe e we kwadile fa. Setwana se tota e le pua e monate e le tota, bothata ke gore ka nako tse dingwe bangwa ba yona ga ba e tseele tlhogong.Ke motswana wakwa Mafikeng, Bokone Nophirima. Lefatshe le le kileng la bo ele la ga rre mangope. Ka theto ke monogeng wa kwa motseng wa ramatlabama. ga ele gore o na kgang tse dingwe, kopana le nna fa merpro@webmail.co.za
- 7:10 pm
- tshepang said...
-
ke itumeletse go kgang khutswe e we kwadile fa. Setwana se tota e le pua e monate e le tota, bothata ke gore ka nako tse dingwe bangwa ba yona ga ba e tseele tlhogong.Ke motswana wakwa Mafikeng, Bokone Nophirima. Lefatshe le le kileng la bo ele la ga rre mangope. Ka theto ke monogeng wa kwa motseng wa ramatlabama. ga ele gore o na kgang tse dingwe, kopana le nna fa merpro@webmail.co.za
- 7:11 pm
- tshepang said...
-
ke itumeletse go kgang khutswe e we kwadile fa. Setwana se tota e le pua e monate e le tota, bothata ke gore ka nako tse dingwe bangwa ba yona ga ba e tseele tlhogong.Ke motswana wakwa Mafikeng, Bokone Nophirima. Lefatshe le le kileng la bo ele la ga rre mangope. Ka theto ke monogeng wa kwa motseng wa ramatlabama. ga ele gore o na kgang tse dingwe, kopana le nna fa merpro@webmail.co.za
- 7:12 pm
-
-
Janong mosetsana a seka a tlholosa gore Mutsumi o raya e ng ka seJapane? Akere Motsomi ka setsan go tewa motho kana rre yo a tosmnag diphologolo.
- 2:13 am


text:
Moiphemedi ya bo ele Tlamelo Moagi wa Mochudi yo o nyetsweng ke Hendrick Letshwiti wa Mogobane ngogola ka Mopitlo ale bone. Lekgotla, ka tsamaiso ya ga Kgosi Mabodisa Montshiwa a thusiwa ke Kgosana Luke Tsheole, la utlwa fa Hendrick a sekisetsa mosadi wa gagwe ditshenyegelo tsa magadi a a dikileng a a ntshitse ngogola le madi a tante.
Letshwiti a re ka Tlamelo a setse a nyetswe gape ke monna yo mongwe, o batla ditshenyegelo tsa madi a a ka tshwarang dikete dile lesome le bobedi le makgolo a matlhano (P12,500) ele a bogadi, le madi a tante e e lopileng dikete dile lesome (P10,000).
Letshwiti o ne gape a tlhalosetsa lekgotla ka fa a neng a tsena mo nyalong le Tlamelo ka teng. A re morago ga go ipala mebala ya kgaka, lerato la bone lene la ya magoletsa mme ya re ka Mopitlo ngogola ba nyalana.
Hendrick a re thulaganyo ya nyalo ya bone ene e okametswe ke kereke e a e tsenang ya International Holiness Church (IPHC).
E ne yare ngogola, Naledi ya amogela rraagwe Tlamelo eleng Kobedi Moagi, a bolela fa a sa itumelele ka fa a rontshitsweng tshono ka teng ke mosadi wa gagwe wa pele Dolly, eleng mmaagwe Tlamelo, go nna le seabe mo ditherisanyong le dithulaganyong tsa lenyalo la ga Tlamelo le Hendrick.
Naledi e ne ya dira maiteko a go buisana le baruti ba kereke ya IPHC mme ba lesupa le le fa! bare ga ba kake ba amogana dikgang tsa ditsamaiso tsa kereke le bobegadikgang. Dikgang tse Naledi eneng e batla go di rurufatsa ke gore, a kereke ya IPHC e rotloetsa nyalo ya lefufa mo malokong a yone le gore a ene e itse fa Hendrick ane a nyetse pele ga a nyala Tlamelo.
Mmaagwe Tlamelo, Dolly, ka nako eo o ne batla go gana go buisana le Naledi mme mo puisanyong le mmegadikgang wa Naledi Zolani Kraai, a iphitlhela a rile, lefa a sa batle go kwala ka ene, fela o ne a sa bone gole botlhokwa go akaretsa mogatse wa pele eleng Kobedi, mo mererong ya nyalo ya lefufa la ngwana wa gagwe, Tlamelo.
Ka nako eo, Hendrick yo gompienong a lelang ka gore mosadi wa gagwe o nyalwa ke monna yo mongwe, magatwe a a tlhomamisitsweng ke Kobedi, rraagwe Tlamelo, o ne a setse a nyetse ka fa molaong wa Botswana wa lenyalo, mme ebile a nyala Tlamelo ka lefufa, se ele jaaka kereke ya bone e laola.
Le fa gontse jalo, Letshwiti a re, o ne a batlelwa mosadi eleng Tlamelo, a bo a ntsha magadi jaaka ditumalano tsa morero wa batsadi di ne di laola. A re, fa a sena go ntsha magadi mosadi wa gagwe Tlamelo, a isiwa gagabo kwa Mogobane, mme thulaganyo e le gore le fa a sena go isiwa jalo, mokete le tshegofatso ya lenyalo, di tla rulaganngwa ke kereke ya IPHC.
Lekgotla le na gape la utlwa fa nyalo ene ya seka ya tswelela ka mongwe wa baruti ba baneng ba tshwanetse go le segofatsa, a ne a tlhokafala. Go boletswe fa dikgwedi dine tsa feta mme morago, ka ditumalano tsa batsadi boo-babedi, Tlamelo a rebolwa go boela gae gore moragonyana fa seemo se boela mannong, a isiwe kwa kerekeng go nyadisiwa ka tsamaiso ya kereke.
ba nyadisitswe, mme ya nna gape letsatsi le ba saleng ba le beile fale! A re gone ga dumalanwa gore ba tla nyalana ka kgwedi ya Sedimonthole ngwaga wa 2016.
Letshwiti a re, ka Tlamelo e ne e le mosadi wa gagwe, a dumalana le kopo ya gagwe ya go tlosolosa lenyalo mo kgweding e le neng e beilwe. A re, morago ga foo, ya nna maloba le maabane.
Letshwiti o tsweletse a re, go ne ga tsena mmuane magareng ga gagwe le Tlamelo, ba feletsa le kereke ba sa e tsene mmogo. Seemo sa itsa le go buisana tota. A re, ka a ne a sa itse gore gare go tseneng , Tlamelo a simolola go mo orisa mosi wa kgong tse di metsi. A re, fa a moleletsa ga a arabe mogala fa gongwe a kgona go ya kerekeng kwa Aferika borwa a sa mmolelele, mme a mo utlwalela ka batho.
Letshwiti a re, o ne a tsaya kgato go ikopanya le mme mmaagwe Tlamelo gore a mo mmoletse gore mathata ke eng, fa go setse go diragala jalo. A re go tsere nako gore Mmaagwe Tlamelo a mmusetse phetolo go fitlha ka jaana.
Hendrick o tsweletse a re e rile ngwaga ono o simologa, a leka go bua le mosadi wa gagwe ka go mo romelela melaetsa ka mogala mme phetolo ya nna gore, ‘ga ke sa tlhole ke batla lenyalo’. Letshwiti a re, go utlwa ka seo, a gopolaMogobane go itsise batsadi ba gagwe. A re, le bone go utlwa kgang eo, ba mo raya ba re go letelwe kgang go tswa kwa batsading ba ga Tlamelo.
A re fa ba ntse ba letetse kgang eo, mmaagwe Tlamelo a leletsa mogolowe Hendrick yo motona wa rre e bong Letshwiti Letshwiti. A re, o ne a mo kopa gore a mo tlhole ba tle go bua sengwe mme bokopano ba seka ba nna ka Mmaagwe Tlamelo o ne a palelwa ke go bolela gore pelediwa ke ya eng fa a mmotsa.
Letshwiti a re, ka kgwedi ya Phukwi a le masome a mararo ngogola, ba utlwa magatwe a gore Tlamelo Moagi o ne a ntshetswa magadi ke Mogae Sono. A re, ka a ne a sena bosupi ka kgang eo, a ya go batlisisa ka yone go fitlhela a ya go bona maina a ga Tlamelo Moagi le Mogae Sono a kgomareditswe kwa diofising tsa ga Molaodi, mme are se e le sekao sa gore ba pegile lenyalo la bone ka kgwedi ya Phukwi a le masome a mararo le bongwe, mme ba tla folosa ka kgwedi ya Phatwe a le masome a mabedi le botlhano. Letshwiti a re, ke ka jalo a neng a ya go ikuela kwa kgotleng. Ko bokopanong jwa gagwe le Tlamelo kwa kgotleng kgolo ya Mochudi beke e fetileng, Tlamelo o ne a supa fa Hendrick Letshwiti ele monna wa gagwe ebile o mo ntsheditse magadi. A seka a ganela gape gore, le Mogae Sono le ene ke monna wa gagwe ebile le ene o mo ntsheditse magadi.
Hendrick Letshwiti o kopile lekgotla go emisa kgang e, gore a akaretse batsadi ba ga Tlamelo mo go arabeleng ditsheneyeglong tse di alopang. Batsadi bao ke Dolly Moagi le Pilane Ditshweneng ka ele bone ba ba amogetseng madi a bogadi go tswa mo batsading ba ga Hendrick.
Source: mmegi.bw


text:
Bophuthatswana
Bophuthatswana e ne ele nngwe ya magae-mafatshe a maloba a puso ya maloba ya Aforika Borwa ya kgatelelo le tlhaolele. Maikaelelo e ne e le go aroganya batho-bantsho ka kakaretso go basweu bao ba neng ba dumela batho-batsho ba le ko tlase ka tlholego le botlhale mo go bona. Moetapele wa Bophuthatswana o ne a itsege ka Dr Lucas Manyane Mangope.Magae-mafatshe a mmuso wa maloba a feletse a ne a akaretsa Transkei (Ma-Xhosa), Bophuthatswana (Batswana), Venda (Ma-Venda), Ciskei (Ma-Xhosa). Puso ya Bophuthatswana e ne ya phutlama moraga ga baagi ba puso-legae leo ba lwela go akaretswa mo pusong e ntsha ya Aforika Borwa fa tlhaolele e sena fo fedisiwa ke puso ya basweu ba maloba. batho ba botswana


text:
Motsana wa Tsootsha
Tsootsha ke motsana o mo kgaolong ya Ghanzi mo Botswana. O gaufi le molelwane wa Namibia Mo palo batho ya ngwaga wa 2001 dipalo di ne di le makgolokgolo le makgolo a le mararo,masome a borobabongwe le bosupa.
Sekolo sa Botlhapatlou se a ipelega[baakanya | edit source]
E rile bosheng ba sekolo se se botlana sa Botlhapatlou ba bo ba tshwere mogwanto o o duelelwang wa dikhilomethara di le lesome le boferabobedi ka maikaelelo a go rekela bana ba mmino wa Setswana ba sekole seo paka.Go ya ka mogokgo wa sekole seo mo puisanyong le BOPA, Mme Florah Molefi, ba gwetlhilwe thata ke go bo bana ba sekole seo ba itse go bina mmino wa Setswana e bile ba aga ba dira bontle thata ka kwa dikgaisanyong mme sebe sa phiri e le go tlhoka paka.Mme Molefi a re sengwe gape se se neng se ba tshwenya fela thata e ne e le go tlhoka madi a go rekela bana dijo le tsotlhe tse ba di tlhokang ka tsone dinako tsa maeto a sekole mo letloleng la bone.A re le mororo botsadi bo ne bo leka fa bo kgonang teng ka go ntsha bonnye jo ba nang le jone, se se ne se sa lekane mo letlhokong le ba nang le lone.O ne a kopa setshaba go ba thologa mokgosi ka go ba latlhelela sepe fela se ba nang le sone gore maikaelelo a bone a atlege.
Fa a ntsha la motlapitsong, mogwanti mogolo e bile e le mopalamente wa kgaolo, Rre Gordon Mokgwathi o ne a kopa gore go busediwe ngwao ya Setswana ya go suga matlalo.A re madi a a tlaa ntshiwang mo mogwantong o, a tshwanetse a tla go akolwa ke batho ba motse wa Botlhapatlou ka go direla bana ba sekole seo paka ya matlalo go na le go letlelela madi a tsewa ke batho ba sele ba roka paka eo.Mopalamente Mokgwathi a re batho ba ithute go itirela ka mabogo a bone, bogolo jang dilo tsa Setswana tse di sa batleng sepe se se kalo go ka dirwa, a a fa sekai ka gone go suga matlalo.A re letlalo ga le batle sepe se se kalo kgotsa sepe fela se se rekwang kwa bentleleng go ka sugwa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Coordinates: 22°08′35″S 20°51′38″E / 22.14306°S 20.86056°E


text:
Thanolo ya tlhômamisô ka Sekgoa
tlhômamisô
confirmation service
leina (class 9, bontsi ditlhômamisô)
1confirmation service‘Tlhômamisô e ya go nna leng?’ — When is the confirmation service going to be?
- tirô ya go sekaseka boitsetsepêlô le boinêêlô mo kerekeng
2confirmation‘Tlhômamisô ya peeletso e tshwanetse go dirwa malatsi a mabedi pele ga o gôrôga’ — Confirmation of bookings should be made two days prior to your arrival
- tirô ya go sekaseka gore a go na le itsetsepêlô mo go se se dirwang
3guaranteewarranty‘Lebenkele le na le tlhômamisô ya dingwaga tse pedi’ — The store gives a two-year guarantee
- tumalanô ya gore o tlaa fiwa sengwe se se ša fa se o se rekileng se sa dire


text:
OFISI YA MOPORESIDENTE
Palo 1521. 4 Diphalane 1995
Palo 58 wa 1995. MOLAO WA BOTHATI JWA BORUTEGI JWA AFORIKA
BORWA, 1995
Go itsisiwe fano fa Moporesidente a dumetse Molao o o latelang o
o phasaladiwang fano mo tshedimosetsong ya kakaretso :-
MOLAO
Go tlamela tlhabololo le tiragatso ya Letlhomeso la Borutegi jwa
Bosethaba le go tlhoma ka maikaelelo ano Bothati jwa Borutegi jwa Aforika
Borwa, le go dira tlamelo ya merero e e amanang le bona.
(Lokwalo la Seesimane le saennwe ke Moporesidente) (le le
dumetsweng ka 28 Lwetse 1997).
LE LE GOELEDITSWENG ke Palamente ya
Ripaboliki ya Aforika Borwa ka tsela e e latelang:-
Dithanolo
- Mo Molaong o, kwa ntle ga gore bokao bo supiwe ka mokgwa o mongwe -
- "Bothati" bo kaya Bothati jwa Borutegi jwa Aforika Borwa bo bo
tlhomilweng ka karolo 3; (viii)
- "setlamo" go theiwa setlamo kgotsa close corporation e e
kwadisitsweng go ya ka molao mongwe le mongwe, e e tlhagisetsang badiri ba
yona kgotsa badirisi ba yona thuto kgotsa katiso; (v)
- " Mokaedikakaretso" go kaiwa Mokaedikakaretso wa Thuto; (i)
- "Tona" go kaiwa Tona ya Thuto, ka maikaelelo a karolo 4(2),
4(3), 4(4), 4(5), 4(6), 5(1) (c), 11, 13(2), 14 le 15(2), Tona ya Thuto ka
kgolagano le Tona ya Bodiri; (vi)
- "Letlhomeso la Borutegi jwa Bosethaba" go kaiwa Letlhomeso
la Bosethaba la Borutegi, le le amogetsweng ke Tona go kwadisa maemo le
Borutegi jwa bosethaba; (vii)
- "porofesene e e rulagantsweng ya borutisi" go kaiwa mokgatlho
kgotsa unione e e leng tokololo ya Khansele ya Dikamano tsa Badiri ba
Thuto e e tlhomilweng go ya ka Molao wa Kamano ya Badiri ba Thuto, 1993
(Molao Palo 146 wa 1993, mme o amogelwa ke Tona tebagano le lebaka le la
Molao; (ii)
- "kaelo" e kaya kaelo ya molawana; (x)
- "borutegi" go kaiwa kamogelo ya semmuso ya diphitlhelelo ya
palo e e tlhokegang ya metseletsele ya dikeretiti le ditlhokego tse dingwe
mo maemong a a rileng a Letlhomeso la Bosethaba la Thuto go ya ka
tlhomamiso ya mekgatlho e e maleba e e kwadiseditsweng lebaka le ke
Bothati jwa Borutegi jwa Aforika Borwa; (iv)
- "kwadisitse" go kaiwa kwadiso go ya ka Letlhomeso la Borutegi
jwa Bosethaba; (iii)
- "maemo" go kaiwa dipegelo tse di kwadisitsweng tsa dipholo tse
di eletswang tsa thuto le katiso le mabaka a tekanyetso a a amanang le
tsona.
Maikaelelo a Letlhomeso la Borutegi jwa Bosethaba
- Maikaelelo a Letlhomeso la Borutegi jwa Bosethaba ke
- go baka letlhomeso la bosethaba le le kopaneng la diphitlhelelo tsa go
ithuta;
- go kgonagatsa phitlhelelo, tswelelopele le kgatelopele mo thutong,
katiso le ditsela tsa borutegi;
- tlhatlosa boleng ba thuto le katiso;
- go itlhaganedisa paakanyo ya kgethololo e e sa siamang ya paka e e
fetileng mo thutong, katisong le mo ditshonong tsa ditiro; mme ka go dira
jalo;
- go tshwaelwe mo tlhabololong e e tletseng ya moithuti mongwe le mongwe
le tlhabololo ya loago le ikonomi ya sethaba ka bophara.
Tlhomo ya Bothati jwa Borutegi jwa Aforika Borwa
- Go tlhomiwa fano motho molaong yo o bidiwang Bothati jwa Borutegi jwa
Aforika Borwa.
Molaotheo wa Bothati
- (1) Bothati bo tla bopiwa ke Modulasetulo yo a tla thapiwang go ya ka
karolo potlana (2), ditokololo tsa go nna jalo di tla thapiwa go ya ka
karolopotlana (3) le (4), le motlhankedimotsamaisi yo a tla thapiwang go ya
ka karolopotlana (7).
(2) Tona o tla thapa motho wa maitemogelo le setswerere mo mererong e e
amang ditiro tsa bothati, go nna Modulasetulo wa Bothati.
(3) Tona o tla thapa batho ba ba latelang jaaka ditokololo tsa bothati, ka
mokgwa o o tlametsweng mo karolongpotlana (4)
(4) Mo mabakeng a go batla tlhagiso jaaka go akanngwa mo karolongpotlana (3),
Tona o tla dira pego mo Kaseteng ya maikaelelo a gagwe a go tlhoma ditokololo
tsa Bothati, mme o tla kopa mongwe le mongwe kgotsa mokgatlho mo makaleng a a
umakilweng mo karolopotlaneng ya (3) go tlhagisa maina a batho bao go ya ka
maitemogelo a bona le botswerere mo mererong e e amanang le tiro ya bothati,
ba ba ka nnang bontlhopheng ba ba siameng ba ba ka diriwang ditokololo tsa
Bothati, mme mo tlhagisong ya maina a bontlhopheng go tla elwa tlhoko motheo
wa kemelo.
- tokololo e le nngwe e e supilweng ke Mokaedikakaretso;
- tokololo e le nngwe e e supilweng ke ditlhogo tsa mafapha a thuto a
porofense;
- tokololo e le nngwe e e supilweng ke Mokaedikakaretso: Bodiri;
- tokololo e le nngwe e e supilweng ke Boto ya Katiso ya Bosethaba;
- ditokololo tse pedi tse di supilweng ke mekgatlho ya bosethaba e e
emelang bodiri jo bo rulaganeng;
- ditokololo tse pedi tse di supilweng ke mekgatlho ya bosethaba e e
emelang kgwebo e e rulaganeng;
- tokololo e le nngwe e e supilweng ke Komiti ya Bagokgo ba Diyunibesiti e
e tlhomilweng ka karolo 6 ya Molao wa Diyunibesiti, 1955 (Molao Palo 61 wa
1955);
- tokololo e le nngwe e e supilweng ke Komiti ya Bagokgo ba di Thekenikone
e e tlhomilweng ka karolo 2 ya Molao wa dithekenikone, 1993 (Molao Palo
125 wa 1993);
- tokololo e le nngwe e e supilweng ke mokgatlho wa bosethaba o o
emelang bareketoro ba dikholeji le go amogelelwa lebaka le ke Tona;
- tokololo e le nngwe e e supilweng ke mokgatlho wa bosethaba e e
emelang bareketoro ba dikholeji ba bothekeniki le go amogelelewa lebaka le
ke Tona;
- tokololo e le nngwe e e supilweng ke mekgatlho ya bosethaba e e
emelang dikholeji kwa ntle ga tsa borutisi le tsa bothekeniki le go
amogelelwa lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang thuto ya motheo ya bagodi le lekala la katiso le go amogelelwa
lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang lekala la tlhabololo ya go sale gale ya ngwana le go amogelelwa
lebaka le ke Tona;
- ditokololo tse pedi tse di supilweng ke porofesene e e rulaganeng ya
borutisi;
- ditokololo tse pedi tse di supilweng ke mekgatlho ya bosethaba e e
emelang batlhatlheledi le bakatisi le go amogelelwa lebaka le ke Tona;
- tokololo e le nngwe e e supilweng ke mekgatlho ya bosethaba e e
emelang lekala la thuto e e kgethegileng le go amogelelwa lebaka le ke
Tona;
- ditokololo tse di sa feteng thataro tse di tlhomilweng ke Tona go ya ka
thato ya gagwe;
- ditokololo tse di sa feteng di le pedi tse di tseeleditsweng ke Bothati
go ya ka thato ya yona le go atlanegisiwa mo Toneng gore di thapiwe.
(5) Mo mabakeng a tlhagiso a a akanngwang mo temaneng (n) ya karolopotlana
(3) mokgatlho mongwe le mongwe kgotsa unione o tla dira tlhagiso e e sa feteng
e le nngwe.
(6) Tokololo ya Bothati kwa ntle ga Motlhankedimotsamaisi, e tla nna mo
ofising mo pakeng e e sa feteng dingwaga di le tharo, jaaka Tona a tla
tlhomamisa mo nakong ya tlhomo ya yona, mme tokololo e ka nne ya tlhomiwa gape
mo pakeng ya go ya pele ya ofisi fa nako ya yona ya ofisi e fela.
(7) E tla re fa Tona a tlatsa phatlhatiro nngwe le nngwe, a ise tlhogong
ditlamelo tsa karolopotlana (3).
(8) Ditokololo tse di akanngwang mo karolopotlaneng (2) le (3) di tla
tlhoma motho yo a nang le bokgoni ka kamogelo ya Tona go nna
motlhankedimotsamaisi mo mabakeng a tiro a a tla tlhomamisiwang ke Bothati ka
kamogelo ya Tona le tumalelano ya yona le Tona ya Matlotlo.
Ditiro tsa Bothati
- (1) Go ya ka ditshiamelo tsa karolopotlana (2) Bothati bo tla
- (i) okamela tlhabololo ya Letlhomeso la Borutegi jwa Bosethaba
(ii) go dira le go phasalatsa maikemisetso le mabaka a -
- kwadiso ya mekgatlho e e ikarabelang mo tlhomong ya maemo a thuto le
katiso kgotsa borutegi;
-
kamogelo ya mekgatlho e e ikarabelang mo tlhokomelong le
mo thunong ya dipholo go ya ka maemo a go nna jalo a borutegi;
-
go okamela tiragatso ya Letlhomeso la Borutegi jwa
Bosethaba, go akaretswa -
- kwadiso le kamogelo ya mekgatlho e e umakilweng mo temaneng (a) le
kabelo ya yona ya ditiro;
- kwadiso ya maemo le Borutegi jwa bosethaba;
- dikgato tsa go netefatsa tiragatso ya ditshiamelo tsa kamogelo; le
- dikgato tsa go babalela gore maemo a borutegi bo bo kwadisitsweng a
tshwantshanngwa le a bodithabathaba;
(2) Bothati bo tla tsweletsa maikaelelo a Letlhomeso la Borutegi jwa
Bosethaba jaaka go tlhagisitswe mo karolong 2 le go dira ditiro tsa Bothati
jaaka go tlhagisiwa mo karolongpotlana (1) -
-
go gakolola Tona ka merero e e amang kwadiso ya maemo le
borutegi; le
-
go rwala maikarabelo a taolo ya matlole a Bothati.
- Morago ga tirisano le mafapha a mmuso, mekgatlho ya molao, ditlamo,
mekgatlho le ditheo tse di ikarabelang mo thutong, katiso le go aba
disetifikeiti tsa maemo go ya ka Letlhomeso la Borutegi jwa Bosethaba.
- Go lebilwe bokgoni jwa Palamente le dikokoanotheo molao tsa diporofensi,
go ya ka karolo 126 ya Molaotheo, le tshiamelo le maatla a ditiro tsa
mekgatlho ya taolo ya yunibesiti kgotsa diyunibesiti le thekenikone kgotsa
dithekenikone jaaka go diriwa tlamelo mo Molaong wa Palamente.
Ditiro tsa Motlhankedimotsamaisi
- (1) Motlhankedimotsamaisi o tla
(2) Motlhankedimotsamaisi o tla thusiwa mo tirong ya gagwe go ya ka
karolopotlana (1) ke batlhankedi le badiri ba Bothati go ya ka ditlhokego tsa
gagwe mo lebakeng le.
- rwala maikarabelo a Bothati le go dira ditiro tsa bona go ya ka Molao;
- okamela batlhankedi le bathapiwa ba Bothati; le
- go nna motlhankedi yo a nang le maikarabelo a Bothati mo mading a a
amogelwang, dituelo tse di diriwang le dithoto tse di sutang tse di
rekilweng ke bothati.
Maatla a Bothati
-
(1)
- Bothati bo ka nne ba tlhoma dikomiti le go thapa batho mo dikomiting ba
e seng ditokololo tsa Bothati.
- Bothati bo tla tlhoma Modulasetulo wa komiti nngwe le nngwe.
- Bothati bo ka nne ba phatlhalatsa kgotsa ba rulaganya komiti seshwa.
- Bothati bo ka nne ba fetisetsa maatla a bona, go sa akaretswe maatla a a
umakilweng mo karolong e, go komiti nngwe le nngwe ya bona, fela bo ka se
tseelwe maatla a a fitisitsweng, e bile bo ka nne ba gogela morago phetiso
ya go nna jalo.
- Bothati bo ka nne ba mametlelela kgotsa ba beela thoko tshwetso nngwe le
nngwe ya komiti ya go nna jalo.
( 2) Bothati bo ka nne ba rarabolola diphapang tse di amanang
le tiro ya bona tse di umakilweng mo karolong 5.
(3) Bothati bo ka nne ba reka le go fedisa dithoto.
(4) Bothati bo ka dira gore go diriwe dipatlisiso tse bo di tsayang di
amana le tiro ya go dira ditiro tsa bona.
(5) Bothati bo ka dira tiro e nngwe bo e ka bo fiwang ke Tona e e amanang
le Letlhomeso la Borutegi jwa Bosethaba.
Dikopano tsa Bothati le dikomiti
- (1) Dikopano tsa Bothati kgotsa tsa Komiti di tla tshwarwa mo dinakong le
mo mafelong a a ka nneng a tlhagisiwa ke Modulasetulo wa Bothati kgotsa
Komiti.
(2) Tsamaiso ya Bothati kgotsa ya komiti e ka se kgoreletswe ke lebaka la
phatlhatiro e e bulegileng mo Bothating kgotsa mo Komiting.
(3) Fa Modulasetulo wa Bothati kgotsa komiti a se teng mo kopanong nngwe le
nngwe ya Bothati kgotsa komiti, jaaka go ka diragala, ditokololo tse di leng
teng di tla tlhopha gareng ga tsona motho go etelelapele kopano.
(4) Bothati bo ka nne ba tlhagisa ditaolo tse di amanang le tsamaiso mo
dikopanong tsa bona kgotsa mo dikopanong tsa dikomiti go akaretswa le khoramo
ya dikopano tsa go nna jalo.
Go tswa mo ofising ga ditokololo tsa Bothati
-
Modulasetulo kgotsa tokololo nngwe le nngwe ya Bothati bo bo
umakilweng mo karolong 4(3) o tla tlogela ofisi fa
- thoto ya gagwe e jewa kgotsa a tsena mo tumalelanong le banei molato ba
gagwe;
- tshwerwe jaaka motho yo a sa itekanelang mo tlhaloganyong go ya ka molao
mongwe le mongwe;
- a se teng mo dikopanong tse di latelaneng di le tharo tsa Bothati kwa
ntle ga llifi e a e filweng ke Bothati;
- a leboga tiro ka go dira kitsiso ka go kwalela Tona; kgotsa
- a bonwa molato wa tlolo molao mo pakeng ya gagwe ya ofisi le go romelwa
kwa kgolelegelong kwa ntle ga tshiamelo ya faene.
Matlole a Bothati
-
(1) Matlole a bothati a tla diriwa ke
(2) Bothati bo tla dirisa matlole a bona go duela ditshenyegelo tse di amanang
le go dira tiro ya bona.
- madi a a rebotsweng ke Palamente gore Bothati bo fitlhelele maikaelelo a
bona;
- madi a a amogetsweng ke bothati go ya ka melawana e e dirilweng go ya ka
karolo 14;
- madi a a bonweng ka mokgwa wa dikadimo tse di dirilweng ke Bothati ka
tetla ya Tona le tumalelano le Tona ya Matlotlo;
- Dikabelo, dikatso kgotsa seabe se se amogetsweng ke Bothati; le
- Merokotso ya dipeeletso.
- (3)
- (a) E tla re mo ngwageng mongwe le mongwe wa matlotlo go ya ka
tlhomamiso ya Tona komiti e tlhagise pegelo ya diphopoletso tsa lotseno le
ditshenyegelo tsa ngwaga o o latelang go Tona go fetisiwa.
(b) Madi a a akanngwang mo karolopotlaneng (1)(a) a tla
dirisiwa ke Bothati go ya ka kamogelo ya pegelo e e umakilweng mo temaneng
(a), mme tshalelo nngwe le nngwe e e sa solofelwang e tla fetisetswa jaaka
keretiti mo ngwageng o o latelang wa matlotlo.
(4) Go ya ka ditshiamelo tsa karolopotlana (3)(b)
Bothati bo ka nne ba beeletsa karolo nngwe le nngwe ya matlole ka mokgwa o o
tla amogelwang ke Tona ka tumalelano le Tona ya matlotlo.
(5) Bothati bo ka nne ba duedisa kgotsa ba tlhokomologa dituelo
- mo thebolong ya kwadiso nngwe le nngwe kgotsa kamogelo; le
- tirelo nngwe le nngwe e e tlhagisiwang ke Bothati.
Batlhankedi le badiri ba Bothati
-
Go ya ka mabaka a tiro a a tlhomamisitsweng ke Bothati ka
kamogelo ya Tona le tumalelano ya Tona ya Matlotlo, Bothati bo ka nne ba
thapa batlhankedi ba go nna jalo le badiri go ya ka ditlhokego tsa bona go
dira ditiro go ya ka molao.
Ditetlo le tuelo ya ditokololo tsa Bothati le dikomiti
- Modulasetulo le tokololo nngwe le nngwe ya Bothati le motho mongwe le
mongwe yo a thapilweng go nna tokololo ya komiti go ya ka karolo 7(1) yo a
seng mo tirong ya leruri ya mmuso o tla duelwa ke Bothati tebagano le tiro e
e dirilweng ke ene malebana le merero ya Bothati kgotsa komiti -
- dituelo tsa mosepele, ketleetso le ditetlo tse dingwe; mme
- Modulasetulo wa Bothati le ene o tla bona dituelo tsa tlaleletso jaaka
go ka tlhomamisa Tona ka tumalelano le Tona ya Matlotlo.
Thuno le pegelo ya ngwaga
- (1) Dibuka tsa diakhaonte le dipegelo tsa matlotlo tsa Bothati di tla
runiwa mo bokhutlong jwa ngwaga mongwe le mongwe wa matlotlo ke
Morunikakaretso.
(2) E tla re pele ga dikgwedi di le thataro morago ga bokhutlo jwa ngwaga
mongwe le mongwe wa matlotlo Bothati bo neele Tona pegelo ka mokgwa o o tla
tlhomamisiwang ke Tona, ya ditiro tsa yona mo tsamaong ya ngwaga wa matlotlo
go akaretswa balance sheet e e runilweng le pegelo ya lotseno le tshenyegelo.
(3) Tona o tla tlhagisa dikhopi tsa pegelo go akaretswa le balance sheet le
pegelo ya lotseno le tshenyegelo e e umakilweng mo karolongpotlana (2) kwa
Palamenteng mo sebakeng sa malatsi a le 14 morago ga kamogelo ya yona fa
Palamente e le mo kopanong ya tlwaelo, mme fa Palamente e se mo kopanong, e
tla nna mo malatsing a le 14 morago ga tshimologo ya kopano ya yona ya tlwaelo
e e latelang.
Melao
- Ka kamogelo ya Tona, Bothati bo ka nne ba dira melao e e amanang le
- morero mongwe le mongwe o go yang ka Molao o o tlhokegang kgotsa o
letliwang go beiwa;
- Madi a a duelwang Bothati tebagano le merero e e umakilweng mo karolong
10(5)(a) le (b); le
- Morero mongwe le mongwe o taolo ya ona e tlhokegang kgotsa o o
tshwanetseng wa diragadiwa mo tlamelong ya molao o.
Ditshiamelo tsa kgabaganyo tse di amanang le mekgatlho e e
leng teng
- (1) Mokgatlho mongwe le mongwe o o tlhomilweng ke molao o o dirang ditiro
tse di tshwanang le tsa Bothati jaaka go tlhagisiwa mo karolong 5 o tla
tswelelapele go dira ditiro tsa go nna jalo go fitlha mokgatlho oo o
fedisiwa kgotsa ditiro tsa ona di fetolwa ka molao.
(2) Ga go mokgatlho o o akantsweng mo karolongpotlana (1) o o tla fedisiwang e
bile ga go ditiro tsa mokgatlho wa go nna jalo tse di tla fetolwang go fitlha
Bothati le Mokgatlho di sekaseka ka bobedi bokao ba phediso ya go nna jalo
kgotsa phetolo le tiragatso ya Letlhomeso la Borutegi jwa Bosethaba le go
dira dikatlanegiso kwa go Tona.
(3) Karolo e ga e ne e dira mo mokgatlhong mongwe le mongwe o o tlhomilweng
ka molao wa poraefete wa yunibesiti.
Setlhogo khutswe
- Molao o, o tla bidiwa Molao wa Bothati jwa Borutegi jwa Aforika Borwa,
1995.
Print friendly version